CKP ไตรมาส 1 พลิกขาดทุน 104 ล้าน เหตุต้นทุนเชื้อเพลิงพุ่ง
CKP แจงผลงานไตรมาส 1/66 พลิกขาดทุน 104 ล้านบาท จากปีก่อนมีกำไร 38.73 ล้านบาท เหตุต้นทุนเชื้อเพลิงพุ่ง และมีค่าใช้จ่ายในการซ่อมบำรุง "โรงไฟฟ้าพลังน้ำ น้ำงึม 2"
CKP ไตรมาส 1/66 พลิกขาดทุน 104 ล้านบาท เหตุต้นทุนเชื้อเพลิงพุ่ง และมีค่าใช้จ่ายในการซ่อมบำรุง "โรงไฟฟ้าพลังน้ำ น้ำงึม 2"
11 พ.ค. 2566

บริษัท ซีเค พาวเวอร์ จำกัด (มหาชน) หรือ CKP รายงานผลการดำเนินงานงวดไตรมาส 1/66 สิ้นสุดวันที่ 31 มี.ค.66 ดังนี้

โดยในไตรมาส 1/66 บริษัทมีผลการดำเนินงานขาดทุนสุทธิส่วนที่เป็นของผู้ถือหุ้นของบริษัท จำนวน 104.3 ล้านบาท โดยมีสาเหตุหลักมาจากต้นทุนค่าเชื้อเพลิงของบริษัท บางปะอิน โคเจนเนอเรชั่น จำกัด หรือ BIC ที่สูงขึ้นเมื่อเทียบจากปีก่อน ตามราคาก๊าซที่สูงขึ้น รวมถึงมีค่าใช้จ่ายงานซ่อมบำรุงใหญ่ (Major Overhaul) ของบริษัท ไฟฟ้าพลังน้ำ น้ำงึม 2 จำกัด หรือ NN2 ซึ่งเริ่มดำเนินการในปี 66 และการรับรู้ส่วนแบ่งขาดทุนจากเงินลงทุนในบริษัท ไซยะบุรี พาวเวอร์ จำกัด หรือ XPCL จากปริมาณการขายไฟฟ้าที่ลดลง ค่าใช้จ่ายทางการเงินที่เพิ่มขึ้นตามอัตราดอกเบี้ยที่เพิ่มขึ้นเมื่อเทียบจากปีก่อน ตามแนวโน้มดอกเบี้ยโลก และขาดทุนจากอัตราแลกเปลี่ยนเพิ่มขึ้นเมื่อเทียบจากปีก่อน